
O ascultă articolul 


M-am născut într-o casă plină de cărţi. Un apartament la ultimul etaj, era saună vara, dar părea o sală a oglinzilor, căci orice petec de perete era 
acoperit cu rafturi pentru cărți. Izolaţia era așadar termică și culturală. 


Dacă sunt așa cum sunt, lor li se datorează: părinţilor, cărţilor, dascălilor. Sunt modelat după ADN-ul tatei și al mamei, dar și după amprenta personalității 
învățătorului meu, domnul Vasile Mititelu, a profesorului de matematică Traian Cohal ori a dirigintei mele, Eugenia Păvăleanu. Rebel fiind, uram la ei lucruri; 
dar acele lucruri ajungeau la inima mea și mă făceau mai bun, în pofida voinței mele. 


Privesc cu drag în urmă și cred că cea mai frumoasă parte a vieții mele este perioada școlară. Aceea a prieteniilor pe viață. Pentru că lumina dascălilor nu 
iradia direct asupra mea, ci prin și alături de colegii mei, ei înșiși plastilină întru modelare. De aceea e cea mai frumoasă, pentru că presupunea, deodată, 
intrarea în colectivitate și contactul cu minţi luminate. E cert că omul nu a fost creat pentru a viețui singur, interacțiunea cu semenii este vitală pentru 
dezvoltarea personalităţii umane. Orice teorie care se opune acestui dat, atomizând societatea și însingurând individul, este morbidă. 


Am făcut parte din generaţia „decrețeilor”, considerată astăzi ca fiind cea mai educată din istoria României. Eram de trei ori mai mulţi decât orice serie 
dinaintea sau de după noi. La Școala generală 4, din Tătărași, de obicei, erau clase, în ciclul primar, de la A la D. Noi eram până la M, eu eram în J; peste 
40 de suflete într-o singură clasă. Mi-i amintesc pe colegii mei și acum, pe fiecare în parte, de-atunci, din gimnaziu, din liceu. Prietenii apropiați pe care-i am 
acum sunt aproape toţi... de-atunci. 

Când fac cale-ntoarsă cu memoria către anii copilăriei școlare, sentimentele care mă dominau își fac loc la fel de viguros în trăirea retrospectivă: emoție, 
curiozitate, un fel de teamă smerită, spirit de competitivitate, magia necunoscutului pe care aveam să-l deslușim. Eu cred că aceste straturi în devenirea 
unui om ar trebui reașezate ca într-o tectonică de neatins, pentru redarea sănătăţii naturale a creșterii adolescenților spre devenire. 


M-au întrebat cunoscuți mai tineri de ce iubesc atât de mult acea perioadă a anilor '70. Nu puteam doar să le răspund vag, că amintirea acelor ani îmi 
sugerează lumină și bucurie; mai concret, le răspund așa: „Erau timpuri când oamenii se purtau minunat unii cu alţii. Din acele vremuri, nu-mi amintesc ca 
vreodată, pe stradă, la școală, în autobuz, oriunde, cineva să fi ridicat tonul la altcineva, cu gând de ceartă. Nu aveam toate cele prin cămară, dar aveam un 
lucru nepreţuit: respectul.” 

lar, dacă cineva m-ar întreba care este elementul principal care lipsește școlii de astăzi pentru a fi la fel de performantă ca pe vremuri, asta aș răspunde: 
respectul! 


Trăiam în plină epocă totalitară. Dogmele comuniste își făceau loc cu predilecție în programa școlară. Aveam discipline, mai cu seamă ulterior, la facultate, 
precum Economie politică sau Filosofie materialist-dialectică. Unele materii, precum Istoria, Constituţia (!), chiar și Limba română erau serios impregnate de 
ideologia marxistă: la Istorie, unele perioade erau ocolite, altele erau tratate exhaustiv, unele viciate în mod cert; la Limba Română, erau inserați autori 
proletcultiști precum Victor Tulbure, Anatol E. Baconski ori Mihai Beniuc, dar cu măsură și, mai ales, cu respect față de Eminescu, Rebreanu, Caragiale — 
niciodată distorsionaţi ori încriminaţi pentru cine ştie ce idei anacronice raportat vremurilor acelora. Cum se putea una ca asta? Datorită conștiinței și 
personalităţii profesorilor noștri. Îmi amintesc de profesorul de istorie Eugen Vârgolici, când eram în clasa a șasea: lua manualul, părea că-l răsfoiește, apoi 
îl arunca pe catedră cu lehamite și începea să ne povestească istoria românilor așa cum îi dicta conștiința. Profesoara de română ocolea cu graţie pasajele 
cu ode la adresa Partidului și a mărețului conducător și insista pe lecţiile (majoritare) care descriau fibra poporului român: multiplele fațete eminesciene, 
rădăcinile culturale de la Dimitrie Cantemir încoace, estetica urâtului a lui Arghezi și câte și mai câte... lubirea de cunoaștere și de adevăr ne era transmisă 
de cei în a căror suflete ea nu se stinsese. Căci nicio epocă nu-ţi poate suprima demnitatea culturală dacă ai mereu grijă de sufletul profesiunii tale. 


Părinţii mei erau profesori universitari la Litere. Dar niciodată, absolut niciodată nu ar fi cutezat tatăl meu să contrazică părerea profesorilor mei de gimnaziu 
și liceu asupra odraslei nepreţuite, necum să le dicteze cum să predea, ce să predea, cum să se poarte cu elevii, cum să-i noteze... Școala era sfântă pentru 
oricine! De la Primul-Secretar (echivalentul președintelui de Consiliu Judeţean acum) — fiica unuia dintre ei mi-a fost colegă și avea mari dificultăți de a 
supravieţui de la an la an în clasa de elită a liceului ieșean cel mai bine cotat — până la directorii uzinelor ori miniștri. Nimeni nu avea căderea sau tupeul să 
modifice ceva, să facă presiuni în cancelaria Liceului Internat „Costache Negruzzi”, nici măcar să aibă „sugestii. Retrospectiv, îmi pare de necrezut cum 
putea acea generaţie de profesori, după 30 de ani de totalitarism (dintre care primii 15-20 crânceni), să-și menţină demnitatea profesională, verticalitatea 
didactică, fibra de dascăl pe care o știam de la Domnu Trandafir al lui Sadoveanu, iar după încă 30 de libertate să se înconvoaie ca batoanele de ciocolată 
în bătaia soarelui, nu ca perii plini de roade... Este posibil ca anii de „libertate” să se fi sumat anilor de „dictatură”, altfel nu se explică. Paradoxul ar putea fi 
combătut poate prin teorii de tipul „este o distrugere programatică, conform unui plan, a tuturor instituțiilor care reprezintă pilonii societăţii” sau „ideologia 
neomarxistă este cu mult mai nocivă decât aceea din care se trage”, dar, desigur, acestea ar fi „conspiraţioniste”, poate chiar de influență rusească. 


Pe palmele mele de „luptător neînfricat” zăresc și acum urmele riglei de nuc, cu grosime de 8 milimetri, a învățătorului meu. Pedepsele (și) corporale pentru 
indisciplină ori rea-voinţă — trăsături tipice pentru unii copii cu personalitate excesivă (tocmai aceia de care se leagă speranţele viitoare de progres!) — făceau 
parte din ritualul consimțit al colectivităţii patronate de dascăl în lupta comună întru devenire și autodepășire. Apologețţii educaţiei de tipul „lasă copilul să 
facă ce vrea și nu-l pedepsi niciodată prin durere” au reușit, prin denaturarea demersului educaţional firesc, să creeze generaţii cu carenţe de nerecuperat în 
privința empatiei: dacă nu ştii ce este durerea, nu vei putea niciodată să ai compasiune, nu vei putea niciodată să simţi magia protecţiei pentru un semen 
nevolnic, a grijii fată de un animal, vei avea mereu tentaţia cruzimii și, la un moment dat, îi vei da curs. 

Am fost extrem de enervant de mic. Neascultător, „cu idei”, periculos pentru valorile materiale din jur, impertinent. Ca acum. Drept care, am fost bătut după 
cum urmează: 1. Bunica. Nuiele de alun. Treceau prin treningul indigo ca grebla prin fân și lăsau un imprimeu violet, ca de la grătarul de mititei; uneori nu 
puteam sta așezat pe scaun câteva zile (de fapt, nici în mod normal nu puteam sta locului mai mult de cinci minute). De treningul indigo și fundul inclus m-a 
mușcat și Țuchi, câinele din vecini, pentru că îi făcusem în mod repetat semne pe care el le-a considerat drept obscene; și pe el îl enervam. Bunica a trăit 
până la 94 de ani, până în 2013, o adusesem de câţiva ani în lași, cu mine, ca să o putem îngriji. Probabil că a fost omul care m-a iubit cel mai mult. 2. Tata. 
Cureaua de la pantaloni. O dată, și furtunul de la mașina de spălat. Două lucruri îl deranjau: dacă minţeam și dacă eram „nepoliticos”. Pare că nu a rezolvat 
mare lucru prin activitatea fizică dedicată mie. Și pe el, și pe bunica i-aș primi bucuros înapoi, acceptând, în schimb, două nuiele și trei curele la fund în 
fiecare săptămână, să spunem, marţea și vinerea. 3. Mama. Câteva palme, de vreo două trei ori. 4. Învățătorul. Rigla de nuc. În special, pentru tentativele 
mele repetate de a crea haos în clasă ori de a capta atenţia. 5. Profesorul de matematică. Urechi, perciuni, scalp. În general, pentru replici originale, cu 
pretenţii de umor. Deci, bătaie cât cuprinde. Cu toate astea, se pare că nu am rămas traumatizat, nici complexe de inferioritate n-am dezvoltat. Ba, din 
contră. Mereu m-am băgat „la bătaie”, niciodată n-am stat în tribună, încurajându-i pe alţii s-o facă în locul meu. O personalitate „voluntară”, revoltată și 
individualistă. Cum copilăria mea a fost cea mai fericită perioadă a vieţii și cea în care am simțit ce înseamnă libertatea, probabil că de-acolo mi se trag și 
unele pusee revendicative și excesele antisociale ale spiritului de dreptate. Pentru că pentru asta nu m-au antrenat suficient cei care au avut grijă de mine, 
de-a lungul anilor: să fiu obedient. 


Nu, nu am fost traumatizat în copilărie de părinţii mei sau de profesorii mei, nu mi-au reprimat personalitatea câtuși de puţin, doar m-au întărit, m-au făcut să 
învăţ atunci când trebuia, prin exemple în doze mici, extrem de utile, ce este pedeapsa, ce este durerea, ce este umilința, ce este pericolul, ce este eșecul. 
Înarmat cu aceste cunoștințe, un copil nu mai are, la maturitate, decepțţii, nu mai are depresii, dar, mai ales, devine imun la răutate. Nu mai are frică și nu 
mai are reţineri în a-și afirma cu francheţe personalitatea. Când îndoiala faţă de propria-ţi personalitate se insinuează, nu mai trăieşti, doar viețuiești (de fapt, 
supraviețuiești). Și ești inutil pentru cei din jurul tău. 


Colegei mele dintr-a doua, Daniela Burdea, învățătorul Mititelu îi picta vârful nasului cu stiloul cu cerneală roșie, atunci când greșea. Ea nu „beneficia” de 
rigla de nuc, doar noi, băieţii. Colegului meu, Călin Monor, profesorul de matematică Traian Cohal i-a aplicat, printr-a noua, o corecție craniană cu un echer 
de lemn, probabil pentru a-l deprinde cu virtuțile unghiului drept, greșind un pic intensitatea impactului, până la sângerare. În pauza mare, Răzvan Avram, alt 
coleg, fugea pe coridoare și prin clasă, cu echerul în mână, strigând: „Corpul delict! Corpul delict!” Cum de astfel de „manopere” fetele erau ferite, am putea 
conchide retrospectiv că se practica atunci un soi de discriminare, iar ideologia de gen ar fi avut mici șanse de implementare — pur și simplu, ne-am fi 
întrebat toți, elevi și profesori, „ce dracu vor ăștia? cum adică fetița să fie băiat, iar băiatul fetiţă? cum adică se poate să nu fie nici fetiță, nici băiat?”. O lume 
care-și păstra încă fundaţia de normalitate. Olimpici sau codași, înalţi și scunzi, fete și băieţi, constituiam acea familie extinsă, un organism viu, o echipă în 


care nimeni nu se simțea abandonat sau inutil — adică ceea ce ar trebui să însemne societatea în ansamblu; asta învățam, pe lângă materii: cum să 
devenim membri ai societății. 


Dacă ar fi să numesc un sentiment ori o stare de spirit care domina atmosfera celor 12 ani de școală, nu ar fi poate nici bucuria de a fi împreună, deși acela 
era liantul, nu ar fi nici teama de examene — o, da, uneori și acum visez că am confundat subiectul la teză! — nici fiorul în faţa feminităţii colegelor mele, 
probabil că cel mai pregnant în memorie ar fi spiritul de competitivitate. Acesta alimenta ambiția de a deveni în fiecare zi mai bun, mai aproape de colegii 
care erau mai ageri la problemele de fizică, mai iuți la sprint, mai melodioși în pronunția la franceză, mai ţiitori de minte ai datelor istorice ori ale celor de 
geografie economică... Așa cum cărţile citite în adolescenţă așază în subconștientul nostru cărămizi invizibile, disparate, fără legătură aparentă între ele sau 
cu subiectele din acele cărţi, dar care se vor reuni cândva în solidar pentru edificiul personalității noastre întrupată pe scheletul culturii generale, tot așa și 
lecţiile în colectivitate sunt ca liantul de ciment al acelor cărămizi; ele consolidează și dau formă minunilor care ne pătrundeau în suflet în fiecare zi, prin 
fiecare carte citită ori prelegere auzită. 

Din acea clasă, 12 am devenit medici, majoritatea în centre universitare, și restul ingineri. Cei mai slab cotaţi la examenele și diversele testări, care se 
succedau cu frecvenţă nemiloasă, au devenit oameni de afaceri de succes. Antrenamentul asiduu de competitivitate ne-a făcut să fim mereu printre primii în 
orice, să ne mobilizăm feroce mai cu seamă la examenele decisive pentru viitoarele noastre cariere. Artiști nu am avut în clasă, dar mulţi dintre noi cântam 
la un instrument și practicam, cu mai mult sau mai puţin succes, un sport. Profesorul de muzică Florin Bucescu, devenit ulterior, după Revoluţie, preot, ne 
ducea aproape în fiecare lună la Filarmonică. Corul liceului, din care câţiva din clasă făceam parte, a câștigat, sub bagheta lui, finala pe ţară. Cohal, deși nu 
ne era diriginte, se întâlnea mereu cu noi în afara orelor de clasă, fie pentru pregătirea suplimentară a olimpicilor la matematică, fie doar ca să stea de vorbă 
cu noi; ne ducea de două-trei ori pe trimestru prin păduri, ori la săniuş. Pentru că știa că performanţa olimpicilor lui depindea nu numai de buchea 
logaritmului, ci și de oxigenarea creierului, că la examen participam individual, dar pregătirea o făceam în echipă și aceasta trebuia sudată în mai multe 
moduri. Practic, fiecare om din cancelarie contribuia cu ceva la a ne învăţa să fim oameni. Pare simplu, dar această simplitate se poate manifesta doar în 
normalitate. Ei, așa ajungeam să ne venerăm profesorii, uneori retroactiv (pentru că, de multe ori, eram și-n conflict, pe parcursul anilor școlari), dorind 
poate să ajungem ca ei sau preluându-le modelul: strădaniile profesoarei de română Păvăleanu de a ne lumina, ale lui Popescu ori Giosu la engleză și 
franceză, rigurozitatea de tip german a profesoarei de geografie Angela Swijewski ori imposibilele zbateri de a ne capta cât de cât atenţia ale profesorilor de 
discipline tehnice Iveniţa Rujoiu sau Marcel Ciornei. lar noi, întru gratitudine, le compuneam versuri, mai cu seamă atunci când mergeam să-i urăm, la sfârșit 
de decembrie. Sub pavăza versificării (pe principiul „n-am găsit altă rimă”) puteam să ne vărsăm atunci tot năduful nemulțumirilor puerile pe care le aveam la 
adresa lor. Atunci, clasa de matematică-fizică excela, fie și pasager, în domeniul umanist. Așa era școala pe vremea mea. 


Ca răspuns la întrebarea Cătălinei „Care sunt diferenţele dintre învățământul de-acum și cel de atunci și ce-i lipsește celui de acum?”, am subliniat cu bold 
câţiva termeni în textul de mai sus, ca borne pe care le consider esenţiale în demersul educaţional și care, fie au fost distorsionate, fie s-au pierdut. 


Bunăoară, cum am mai putea vorbi despre importanţa respectului în școală, când acesta a dispărut complet? Pe de-o parte, respectul pentru propria-ţi 
meserie, pentru elevi și părinţii acestora, iar, pe de altă parte, respectul pentru dascăli și munca lor de Sisif întru modelarea de caractere prin deprinderea 
obișnuinţei de a învăţa și a discernământului de a alege ce să înveţi. Veţi spune că respectul nu se pretinde, nu e dat prin lege, ci se câștigă. Da, e o 
interacțiune aici, un feed-back biunivoc, respectul generează respect, dar firele de legătură ale acestei corespondențe au fost destrămate prin câteva 
elemente de așa-zisă „evoluţie”: 


1) Reducerea importanţei programei școlare în pregătirea elevilor pentru examenele de admitere în învățământul superior; lipsa acestei corelări directe a 
impus necesitatea pregătirii separate, prin meditații, specifice naturii viitorului domeniu și necesităţii stricte a tipului respectiv de examen; exemplul Medicinei 
pare a fi cel mai la îndemână. Odată cu trecerea imperioasă a viitorului admitant la un regim de pregătire intensivă, în particular, importanţa orelor de clasă 
derulate în aceeași perioadă a scăzut dramatic, nu numai ca necesitate a cunoștințelor predate, ci chiar ca prezenţă; obiectivul vital al elevului, acela de a fi 
admis la facultatea dorită, a determinat profesorii să „închidă ochii” la lipsa de interes pentru materia în curs, să tolereze absenţele. E o discuţie vastă 
aceasta legată de modalităţile de selecţie a viitorilor studenți în funcţie de abilităţi, competențe iniţiale, aspirații, vocaţie și poate că și aici ar fi necesare 
modificări. Pentru că, dacă un tânăr lipsit de dicţie și abilități de comunicare dorește să devină cercetător științific, iar noi îl facem profesor în același 
domeniu, e o problemă. 


2) Presiunea crescândă pentru reducerea elementelor coercitive în actul didactic, pentru așa-zisa eliberare de stres a „tinerelor vlăstare”, a condus la 
lipsirea profesorilor de școală de importante pârghii în demersul de modelare a unor minţi încă insuficient coapte, dominate, mai ales în anii adolescenţei, de 
instinctele primare. Profesorilor nu le mai este permis nici să ridice vocea la elevul doar neatent sau complet indolent, darămite să folosească mijloace 
punitive fizice. Dacă punem la socoteală că nu toţi profesorii au privire albastră oțelită ori abilităţi de îmblânzitor, iar pedagogia cazurilor particulare nu este 
suficient dezvoltată ca materie de studiu în facultăţile care ne dau profesorii, devine clar că aceștia sunt complet dezarmaţi în fața tendinței naturale și 
sănătoase a copiilor către indisciplină, insubordonare, distragere a atenţiei ori a unui soi de lene caracteristic vârstei de creștere. Dacă, în mijlocul familiei, 
micile corecţii fizice care servesc părinţilor pentru a domoli excesele de personalitate rămân în cadru intim, neștiute, la școală, acest lucru nu mai este 
posibil. Orice agresiune acustică sau persuasiune mai viguroasă din partea unui profesor poate fi înregistrată și riscă să facă ocolul internetului. Rămân 
astfel, ca arme ale profesorului însingurat în mulţimea de copii: blândeţea fermă, vocea scăzută și gravă, privirea mustrătoare, schimbarea intempestivă de 
subiect, rugămintea stăruitoare... Cam puţin, dacă ar fi să ne gândim fie și doar la ce făceam noi înșine atunci când eram copii. Vă mai amintiţi ora de 
Desen? 

Tot la acest capitol trebuie menţionată o altă greșeală, după părerea mea, survenită la presiunea acelorași susţinători ai protejării copiilor față de stresul 
școlar: înlocuirea notelor cu calificative în ciclul primar, cu tendinţă de a fi extinsă. Această măsură afectează sever una dintre bornele evidenţiate de mine în 
textul de mai sus, și anume spiritul de competitivitate. Dacă eu am luat o notă de 7 în primele săptămâni ale trimestrului și colega mea a luat 9, eu nu am 
sentimentele rănite deloc, ci am reperul de la care să pornesc pentru a o ajunge pe colegă din urmă, iar ea pentru a se perfecționa. Dacă eu primesc 
calificativul, eventual confidential, la sfârșitul trimestrului, e clar că sunt privat de aceste repere. Dacă viața adultului, în mediul profesional și, în general, în 
societate, ar fi lipsită de stres, atunci ar avea o noimă grija obsesivă de a elimina stresul școlar (măsurile de coerciţie, severitatea profesorilor, sistemul de 
notare, examenele de etapă etc.), dar, cum nici vorbă să fie așa în societatea de tip „care pe care” în care trăim, se conturează net stupiditatea acestor teorii 


care nu fac altceva decât să arunce total nepregătiți tinerii în vâltoarea luptei pentru supraviețuire. 

Nici puterea notei, în gimnaziu și liceu, nu mai are vigoarea de altădată. Presiunile externe (de la „cei care cu adevărat muncim”, adică noi, antreprenorii, 
oamenii de afaceri, micii producători, cu alte cuvinte, cei care ne bazăm preponderent pe „școala vieţii”, nu pe școala voastră) fac sistemul de notare să 
tremure ca varga în furtuna de acuze prezumtive asupra profesorilor. Recent, un dascăl a fost acuzat de sinuciderea unui adolescent pentru că l-a lăsat 
corijent. De ca și cum profesorul ar fi obligat să le dea notă de trecere celor care nu au reușit să înveţe materia. N-or fi vinovaţi, oare, părinţii, pentru că l-au 
lăsat pe copil să crească fără să învețe ierarhia necazurilor, astfel încât o simplă corijenţă să i se pară a fi sfârșitul lumii? Da, e un caz dramatic dus la 
extrem, dar marea majoritate a profesorilor actuali nici măcar nu mai îndrăznesc să le reproșeze ceva elevilor, darămite să le pună note mici, de frica 
scandalului pe care părinţii ar urma să i-l facă. Acest fenomen a dus în derizoriu notarea elevilor pe parcursul trimestrului și a viciat raportul calitativ care 
monitorizează acumularea noțiunilor. El nu va putea fi recuperat până când profesorii nu-și vor redobândi independenţa absolută față de factorii externi 
(părinţi, director, influenţe pecuniare). 


3) Economia „de piaţă” și relativizarea ierarhiilor în funcţie de bogăţie au trimis corpul profesoral în ungherul umilinţei. Când tu le înveţi minunile lumii pe 
odraslele unora care câștigă de zece ori mai mult și nu ezită să arate asta în nicio ocazie, oameni pentru care originile limbii române, Egiptul antic sau 
trigonometria sunt vacsuri față de importanţa bunurilor acumulate prin sudoarea frunţii sau șmecheria din spatele ei, e din ce în ce mai greu să-ţi menții 
echilibrul în fața suflului mercantil. Ei nu știu că micuţii nu se vor putea descurca, în jungla comunităţii dominate de aceleași principii de supremație a banilor, 
înarmați cu bunăstarea efemeră oferită de succesul financiar al părinţilor, ci cu bogăţia sufletească și mentală a știutului de carte! Căci nimic nu înmoaie mai 
lesne opulenţa arogantă a latifundiarului primitiv decât respectul impus de cultura aplicată. Pentru a te menţine deasupra curenților vremii, trebuie să ai în 
interiorul tău (și nu în conturi!) vâslele și vesta de salvare; altfel, oricâtă zestre ti-ar fi lăsat părinții în cufăr, mai devreme sau mai târziu, vei ajunge slugă. 
Moștenirea pe care nicio viitură nu ţi-o poate lua este doar știința de carte. Priviţi-i pe îmbogăţiţii ultimelor decenii, cei care apar în spaţiul public: se cred 
geniali, doar pentru faptul că au reușit să-și înșele partenerii de afaceri sau că le-a dat Dumnezeu o idee miraculoasă la momentul economic potrivit! 
Țâşnește preaplinul din ei, conștiința îmbuibată a propriei valori, la fiecare cuvânt pe care-l rostesc. Imaginaţi-vă cât de dificil este pentru un profesor să-i 
convingă că odraslele zămislite de acești aleși a sorții nu sunt câtuși de puţin geniale precum cei care le-au procreat, ci, din contra, abia de adună de-un 
șase!... Sacrilegiu! Lezmaiestate! Mais comment est-ce possible?! Oare nu ar trebui reașezată bariera de imunitate a profesorului față de curiozitățile lumești 
ale rudelor domnilor Goe? Nu asta ar fi calea spre recuperarea copiilor a căror independenţă intelectuală este reprimată de adulaţia parentală la fiecare 
giumbușluc firesc pe care-l săvârșesc micuţii? Sigur, maniera în care copilul este educat trebuie obligatoriu să rămână la latitudinea părinţilor și nimeni 
altcineva, nici măcar școala nu are voie să decidă în această privinţă; dar chiar dacă eu, ca tată, sunt deţinător absolut al drepturilor privind calea spre 
devenire şi dezvoltare a copilului meu, atunci când îl duc la clubul de fotbal, timp de două ore, doar antrenorul decide ce fel de exerciţii trebuie să facă, când 
să lucreze cu mingea și dacă îl bagă sau nu în echipa de început a unui meci. Chiar dacă rolul principal în viaţa noastră este jucat de părinţi, celelalte nu 
trebuie neglijate, distorsionate, influențate ori disprețuite. Pentru că asta e menirea lor, să acţioneze complementar educaţiei din mediul familial, să o 
armonizeze cu cele din familiile celorlalți, asta e meseria lor, pentru asta s-au pregătit și au acumulat o experienţă de ani, la asta se pricep, prin asta sunt 
utili societăţii. 


După părerea mea, redarea independenţei profesorilor este obligatorie. lar independenţa profesională nu poate fi reafirmată decât prin independență (și) 
economică. Eu cred că învățământul trebuie — în mod real, nu doar clamat — să constituie prioritatea zero a oricărei guvernări, din orice stat. El este temelia 
sănătăţii unei societăţi, zăcământul vital, izvorul de apă vie, sângele unei naţiuni. De aceea, dacă aș avea vreodată putere decizională în ţara mea, 
reconstrucţia societăţii ar începe de la baza ei — învățământul. Dispreţul față de acest domeniu decisiv pentru sănătatea și progresul comunităţii este sursa 
degringoladei din toate celelalte. Nu poţi avea generaţii instruite, specialiști, pionieri în domenii noi și, mai ales, nu poți avea caractere, fără profesori de 
calitate și fără educaţia din familie. lar profesori de calitate nu poţi avea dacă nu-i plătești suficient cât să nu plece în alte domenii, dacă nu-i respecţi și dacă 
nu le oferi condiţiile necesare. E ușor, așadar, de intuit, în această logică, unde trebuie să acţioneze cei care vor să nimicească o societate: distrugerea 
învățământului și dezbinarea familiei. Cum distrug învăţământul? Simplu: subfinanţare și discreditarea corpului profesoral prin umilire și oprobriu public 
generat de teze false. Dacă nu investesc în școli și ţin salariile angajaţilor la un nivel neatractiv, voi determina un exod al inteligenţelor către alte domenii, și 
atunci voi începe chiar să am și motive pentru acele false teze care postulează incompetenţa, indolenţa, lenea și parazitismul corpului profesoral. De altfel, 
idea stupidă că omul ar munci din patriotism, pasiune, altruism, datorie este de sorginte marxistă și a stat la baza utopiei „societății socialiste multilateral 
dezvoltate” cu rafturile goale. 

Cu alte cuvinte, vrem ca oameni pricepuţi, inteligenţi, harnici și cu har să se „sacrifice” să ne educe copiii pe salarii penibile și la cheremul „grupurilor de 
părinţi responsabili” (care întotdeauna știu ce e mai bine să facă școala pentru micuţii lor einsteini), în loc să-și folosească abilitățile în activități cu mult mai 
bănoase, să-și deschidă propriile firme sau să lucreze ca angajaţi în sectoare de vârf, unde salariile sunt triple și nu vine niciun horodnicean la cancelarie să 
se burzuluiască la ei pe motiv că nu știu cine sunt el și cu Gigel, descendentul. 


De mai mult de 12 ani, Legea educaţiei naţionale este încălcată încontinuu și nimeni nu are nicio problemă cu asta, dar suntem revoltați acum că profesorii 
fac grevă... „cum e posibil, dom'le, așa ceva?!” Procentul de 6% din PIB pentru învățământ nu a fost niciodată respectat. În schimb, cumpărăm rable 
zburătoare ca să ne luptăm cu Mongolia, plătim în avans arme oricum ineficiente, suportăm nevoile popoarelor învecinate și pretine, facem cadouri 
corporațiilor transnaţionale... 

Și cum ar putea fi folosiţi acei bani, rezultați din eliminarea cheltuielilor de vasali, în cazul respectării Legii nr. 1/2011? Foarte simplu: programe și creşterea 
salariilor la un nivel care să atragă minţile luminate în educaţie. În niciun caz pentru implementarea nu știu căror ideologii alienate și infestarea creierelor 
tinere cu aberaţiile nebunilor care vor să le distrugă. 

Putem face asta? Nu, deocamdată nu putem, deoarece atacurile pentru disoluția naţională sunt îndreptate, pe lângă învățământ și tâlhărirea resurselor 
naturale, către punctul nevralgic central: conducerea țării. Cum acolo fojgăie modele ale pramatiei care nu poate fi redresată de niciun profesor, în ciuda 
oricăror eforturi, arhetipul care ilustrează ideea de eșec educaţional și școlar, ori exponenţi ai rapacităţii indolente și slinoase pe care nici măcar mediul 
școlar nu o poate estompa, doar pe motivul că sunt agreaţi ca slugi de către mai-marii care ne spoliază, șansele sunt nule. Deocamdată! 


4) Rolul școlii în societate nu mai este, în epoca actuală, acela de a forma caractere, de a pregăti „omul enciclopedic”, capabil să se adapteze oricăror 
provocări ale viitorului, oricăror condiţii neașteptate, capabil să supravieţuiască oricăror calamităţi naturale ori sociale (cum, de fapt, se întâmplă acum) prin 


ceea ce deţine în interior, nu în exteriorul efemer, supus intemperiilor. Gândirea critică a fost înlocuită de algoritmi, protocoale, șabloane, iar abilităţile, 
dobândite prin exerciţiu, de „aplicaţii” ale dispozitivelor digitale; dacă se „taie curentul”, ni se înmoaie genunchii discernământului, ni se „taie” și înțelegerea 
lucrurilor, capacitatea de reacţie și de decizie și, în final, demnitatea. Cu alte cuvinte, noi vrem să ne dezvoltăm musculatura nu prin exerciţii fizice 
anevoioase, care durează, ci prin mișcări pe ecranul gestionat prin joystick. După părerea mea, acesta este un semn cert de alienare. Homeostazia 
generală și, mai ales, fiziologia creierului suferă grav de pe urma înlocuirii demersului activ, participativ, cu cel pasiv, contemplativ, dat de folosirea improprie 
a dezvoltării tehnologice. Ca orice instrument, digitalizarea este un fenomen benefic sau malefic, în funcţie de cum este folosit și, mai ales, de cine îl 
stăpânește. Daţi un creion unui arhitect și un alt creion unei maimuțe și veţi obține rezultate diferite. Cum decidenţii lumii nu au nevoie de caractere sau de 
semeni care gândesc, au inițiative ori se opun altora, ci au nevoie de maimute obediente, este naturală constatarea că instrumentele moderne nu sunt 
folosite în beneficiul umanităţii ci, din contră, pentru a o tâmpi ireversibil. Așa se face că rolul școlii în societatea actuală este deturnat — aș zice eu, în mod 
intenţionat. Cetăţenii „pragmatici”, „oameni moderni”, care nu-s obscurantiști, medievali, „pupători de moaște” ori tradiționaliști retrograzi, au învăţat repede 
lecţiile curentelor ideologice vânturate la unison de mass-media „independentă”: școala nu le educă, nu le înarmează copiii, ci îi îndoctrinează și-i 
uniformizează, nu îi face să deprindă independenţă intelectuală, că-i nocivă, ci le trasează culoarele pe care au voie să circule, mai mult sau mai puţin 
conștient, cu gândirea care încă nu poate fi suprimată medicamentos. Așadar, școala nu mai este ca o liturghie zilnică și obligatorie pentru înălțarea 
spirituală și intelectuală a copilului, ci o instituţie care ţine loc de baby-sitter cât timp părinţii sunt ocupați să facă bani sau să comenteze aprins ce li s-a mai 
zis la televizor. 


Pentru mine, școala este un lăcaș sfânt și aș face orice să o readuc măcar pe piedestalul pe care era așezată pe vremea mea. 


Răzvan Constantinescu este unul dintre elevii acelor vremuri: anii 80. Fiind olimpic la matematică, la unul dintre cele mai prestigioase licee din România, 
Liceul Internat "Costache Negruzzi” din lași, a decis, în clasa a XI-a, că vocaţia lui nu se îndreaptă spre științele exacte, ci spre Medicină. Acest lucru a fost 
determinat de faptul că-l avea drept model pe un om care era medic. Decizia lui nu a rămas fără consecinţe: în ultimii doi ani de liceu, abia de a evitat 
corigenţa la Matematică — pe profesor nu-l interesau performanţele anterioare la matematică ale elevului R.C., ci ceea ce știa la matematică elevul R.C. în 
momentul ascultării sau al tezelor. 

În 1986, concurenţa la admiterea la Medicină era de 10 pe un loc. R.C. a intrat pe la jumătatea listei. Noroc de Fizică și Chimie, că la Biologie a reușit abia 7 
și ceva. După spusele sale, anii de facultate i-a petrecut în două moduri: distracţie și petreceri cât cuprinde, precum și stat în spital uneori și 72 de ore 
neîntrerupt. La terminarea facultăţii, a avut norocul să poată participa la un examen de intrare în UMF. Au fost șase locuri și el a ocupat poziția a doua. A 
ales clinica de gastroenterologie, unde lucrează neîntrerupt din 1993 și până acum (deși diriguitorii au vrut să-l concedieze în vara lui 2021 din cauza 
atitudinii împotriva măsurilor guvernamentale anti-pandemie). În 2003, această clinică a devenit de sine stătătoare, cu personalitate juridică, prin înființarea 
Institutului de Gastroenterologie și Hepatologie (IGH). 

În perioada 2009-2010, R.C. a fost managerul IGH, reușind transformări spectaculoase, astfel că instituţia a ajuns numărul 1 în România ca indicatori de 
performanţă în rândul tuturor spitalelor, indiferent de specializare. Drept care a fost dat afară din funcţie de către ministrul sănătăţii, Attila Cseke. 
Constantinescu nu a acceptat decizia și l-a acționat pe ministru în judecată. A câștigat, după un an, mai întâi la Curtea de Apel lași și, în recurs, la ÎCCJ. Cu 
trei luni înainte de rămânerea definitivă a sentinţei, IGH a fost desființat, alături de Institutul Inimii din Târgu Mureș (cele mai performante unități spitalicești 
din România), prin H.G. 85/2011, de către guvernul Boc. 

R.C. s-a făcut remarcat în viaţa publică, folosind cu predilecție platforma Facebook, prin lupta de unul singur pentru anularea H.G. 85/2011 și reînființarea 
Institutului de Gastroenterologie și Hepatologie. A pierdut ambele procese la ÎCCJ, fără ca din motivările judecătorilor să rezulte răspunsuri la aspectele de 
nelegalitate invocate de petent. În ciuda înfrângerilor, notorietatea sa a crescut constant, devenind simbolul luptei solitare pentru o idee. 

Are doi copii, ambii absolvenţi ai aceluiași liceu, "Costache Negruzzi”. Fiica lui, Andra, este probabil cea mai mare campioană de matematică din lași din 
acest secol. În urma performanţelor, a fost acceptată de Princeton University, pe care a absolvit-o în 2014. De atunci, trăiește la New York, unde s-a 
căsătorit. Fiul lui, Codrin, este rezident de Chirurgie Plastică, la lași. 

Așadar, opiniile domniei sale exprimate în articolul de mai sus, sunt din trei perspective: elev al unui liceu de prestigiu, tată al unor elevi care au urmat 
aceeași școală, cadru didactic de predare la Medicină — R.C. ţine de peste 15 ani cursul de Semiologie Medicală (știința semnelor și a simptomelor) pentru 
anul III. 

În anul 2013, prietenii săi i-au adunat articolele și postările de luptă și au alcătuit o carte de 400 de pagini, pe care au și publicat-o, fără știrea lui, sub titlul 
(R)umori. În câteva săptămâni, s-au vândut toate cele 3000 de exemplare, banii obţinuţi fiind donați unor copii dintr-n cartier mărginaș al lașului. R.C. a 
devenit astfel primul autor căruia i-a apărut o carte scrisă de el, fără știrea lui, în timpul vieții. 

Cu activitatea politică, R.C. a cochetat în câteva rânduri, culminând cu alegerile din 2012, când a obținut, ca independent, 3,17% în cursa pentru Camera 
Deputaţilor. Ulterior, a mai fost vicepreședinte ALDE (2016-2018) și membru al cvartetului Coaliţiei pentru Națiune (2022), ca prim-vicepreședinte, alături de 
lulian Capsali, Dan Chitic și Aurelian Popa. 

Notorietatea sa a crescut și mai mult în perioada pandemiei, când a fost primul medic din România care a explicat resorturile oculte ale măsurilor pe care 
domnia sa le considera aberante. Deși supus cenzurii acerbe și acțiunii punitive a Colegiului Medicilor și a conducerii UMF lași (ulterior, a câștigat absolut 
toate spețele în instanţă), prin intervenţiile sale, R.C. a contribuit la încurajarea conaţionalilor, la menţinerea speranţei acestora și — crede dumnealui — la 
reducerea ratei de acceptare a unui produs pe care îl consideră "otravă”. Prin aceste demersuri, a stârnit adulaţia populară, fiind, la momentul de faţă, una 
dintre cele mai ascultate și mai respectate voci din spaţiul public. 


GoogleNews (https://news.google.com/publications/CAAQKAgKIiJDQkITRXdn TWFnOEtE VOZaZEdsMIpXNWxkMO011 Y204b0FBUAE? 
hi=ro&gl=RO&ceid=RO%3Aro) 

criminal născut în URSS, la fel ca 


2 "Câinele Patriarhului”, Vasile Bănescu, îi 
muşcă de fund pe protestatarii de la 


3 În America a înviat Stalin (opinii/In- 
America-a-inviat-Stalin-183823) 


4  TORȚIONARUL OMS bagă la apă 
BOR. Ministrul Rafila a mințit că are un 


5 "Dezbaterea" cu scaune goale de la 
Ministerul Sănătăţii: Doi participanți își 


6 Marea Resetare: De la Vaccinarea 
COVID la Prietenia cu Demonii 


7 Protos. Dr. Sofian Costea: Orice intenţie 
de instaurare a dictaturii medicale, atât 


8 EXCLUSIV ActiveNews: CE SE AFLĂ 
ÎN APA DE PLOAIE? PERICOLUL DIN 


O TRANSMISIE ÎN DIRECT: Atmosferă 
încinsă la protestul contra vaccinării 


10 De ce vrea Klaus Schwab să Vaccineze 
întreaga Omenire? (opinii/De-ce-vrea- 


OPINII 


Ca de Cronicar 


Document destinat Dezbaterii publice in sistem videoconferință cu tema: "HG privind aprobarea STRATEGIEI NAȚIONALE DE VACCINARE PENTRU ROMÂNIA pentru perioada 
2023-2030 " -din data de 17 august 2023 


(stiri-sanatate/Cuvantul-doamnei-Dr.-Oana-Mihaela-Secara-la-dezbaterea-online-de-la-Ministerul-Sanatatii-privind-Strategia-nationala- 
de-vaccinare-183838) 


de Dr. Răzvan Constantinescu 


i 


M-am născut într-o casă plină de cărţi. Un apartament la ultimul etaj, era saună vara, dar părea o sală a oglinzilor, căci orice petec de perete era acoperit cu rafturi pentru cărti. Izolația 
era așadar termică și culturală. 


(stiri-educatie/Razvan-Constantinescu-SCOLI-SUB-VREMURI-183835) 

95-183828) 


X 


de lulian Capsali 


Binecuvântarea Domnului peste voi toți, cu al Său har și cu a Sa iubire de oameni! - Sunt părintele loan ȘOLEA și împreuna cu preoteasa Anda Beatrice avem doi copii, 
Alexandru și Sofia. 


(cultura-biserica-ortodoxa/lulian-Capsali-transmite-AJUTOR-PENTRU-ALEXANDRU-fiul-Parintelui-loan-SOLEA-183831) 


2 de Adrian Pătrușcă 
cil 


Pe 6 ianuarie 2021, în Statele Unite a avut loc o lovitură de stat. Nu pentru a schimba guvernul — acest lucru se produsese deja prin fraudarea grosolană a alegerilor, în noiembrie 
2020 - ci pentru a instaura Dictatura. 


(opinii/In-America-a-inviat-Stalin-183823) 


W= de Pr. Protos. Dr. Sofian Costea 


De aceea, este de-a dreptul inacceptabil și de neconceput ca, în urma constatării tuturor abuzurilor înfăptuite, să mai vedem și astăzi diverse persoane publice și diferite personaje 
politice, care să propună, în continuare tratamente medicale obligatorii sau care să vorbească despre vaccinare forțată. 


(opinii/Protos.-Dr.-Sofian-Costea-Orice-intentie-de-instaurare-a-dictaturii-medicale-atat-prin-instituirea-vaccinarii-fortate-cat-si-prin- 


obligarea-la-alte-tratamente-este-inadmisibila-si-trebuie-respinsa-cu-maxima-fermitate- 183818) 


EI... de Alesandru Anghel 


intrarea între coloanele „Bisericii” Pfizer: 


(stiri-justitie/Cainele-Patriarhului-Vasile-Banescu-ii-musca-de-fund-pe-protestatarii-de-la-Ministerul-Sanatatii-si-pe-organizatorii- 
conferintelor-despre-Marea-Resetare.-INFO-PAMFLET-183817) 


& de Mara Nicolescu 


Tot proiectul Strategiei Naționale de Vaccinare se bazează pe introducerea forțată și neconstituțională a conceptului de "sănătate colectivă” prin trimiterea la "dreptul la ocrotirea 
sănătăţii individuale şi colective". 

ULTIMELECOMENTARII 


Christinne Radu: Fiti atenti! https://jurnalul.ro/special-jurnalul/anchete/sri-acces-contracte-come... 


((Q Luis Bratu de la Legitimă Apărare a fost lovit cu brutalitate de jandarmi la Ministerul Sănătății după tactica de la Băile Tușnad: Bate păstorul și se vor risipi turmele. Militantul pentru 
Libertate promite că nu se va läsa. FOTO IVIDEO LACTUALIZARE) 


Bate-pastorul-si-se-vor-risipi-turmele.-Militantul-pentru-Libertate-promite-ca-nu-se-va-lasa.-FOTO-VIDEO-ACTUALIZARE- 
183833Hcomentariu-256341) 


Christinne Radu: /-auziti aici ce minte madam, ca doar n-o fi nebuna sa spuna adevarul! https://www... 


((Q Fenomenul „shedding”: Nou studiu despre anticorpii rezultați din vaccinarea anti-COVID indică posibilitatea transmiterii prin aerosoli a proteinei Spike ARNm și a nanoparticulelor 
lipidice periculoase — referiri și la alte studii) 


(stiri-sanatate/Fenomenul-%E2%80%9Eshedding-Nou-studiu-despre-anticorpii-rezultati-din-vaccinarea-anti-COVID-indica-posibilitatea- 


183829Hcomentariu-256340) 


INJECTIA FINALA: Rafila trebuie văzut și tratat ca unul dintre cei mai periculoși dușmani ai Românilor... 


(@ TORȚIONARUL OMS bagă la apă BOR. Ministrul Rafila a mințit că are un Protocol cu Patriarhul Daniel pentru promovarea "Strategiei naţionale de vaccinare” prin preoți și biserici. 


Proiectul MS prevede tehnici de inginerie socială pentru "obiectivul 95%”) 

promovarea-Strategiei-nationale-de-vaccinare-prin-preoti-si-biserici.-Proiectul-MS-prevede-tehnici-de-inginerie-sociala-pentru-obiectivul- 
95-183828Hcomentariu-256338) 


Patriot Roman: Omul ca sa fie sanatos trebuie sa mince cel putin o masa cu legume proaspete zilnic! Pr... 


(@ Mănâncă fructe și legume de cel puţin 5 culori în fiecare zi! - Beneficiile fructelor și legumelor în funcție de culorile lor) 
(stiri-sanatate/Mananca-fructe-si-legume-de-cel-putin-5-culori-in-fiecare-zi-Beneficiile-fructelor-si-legumelor-in-functie-de-culorile-lor- 


183834Hcomentariu-256337) 


INJECTIA FINALA: Rafila trebuie văzut și tratat ca unul dintre cei mai periculoși dușmani ai Românilor... 


((Q_RAFILA, fiu de TORȚIONAR bolșevic criminal născut în URSS, la fel ca Tismăneanu și Roman. "A executat 27 de țărani"! VIDEO Memorialul Durerii) 
(stiri/RAFILA-fiu-de-TORTIONAR-bolsevic-criminal-nascut-in-URSS-la-fel-ca-Tismaneanu-si-Roman.-A-executat-27-de-tarani-VIDEO- 


Memorialul-Durerii-163180%comentariu-256336) 

